

 วันที่ 11 มกราคม 2567

**ปลัดเกษตรฯ มอบรางวัลสลากบำรุงสภากาชาดไทย ประจำปี 2567**

 นายประยูร อินสกุล ปลัดกระทรวงเกษตรและสหกรณ์ เป็นประธานมอบรางวัลสลากบำรุงสภากาชาดไทย
กระทรวงเกษตรและสหกรณ์ โดยมีนายนวนิตย์ พลเคน รองปลัดกระทรวงเกษตรและสหกรณ์ นางสาวภัทราภรณ์ โสเจยยะ
รองปลัดกระทรวงเกษตรและสหกรณ์ นางสาวนนทิชา วรรณสว่าง ผู้ตรวจราชการกระทรวงเกษตรและสหกรณ์ และแขกผู้มีเกียรติ เข้าร่วม ณ ห้องประชุมกระทรวงเกษตรและสหกรณ์

 สำหรับรางวัลที่ 1 ทองคำแท่ง มูลค่า 500,000 บาท ได้แก่ นางสาวจันทร์จิรา ยุ่งยั้ง นักวิชาการส่งเสริมการเกษตรชำนาญการ กรมส่งเสริมการเกษตร และรางวัลที่ 2 ทองคำแท่งมูลค่า 100,000 บาท จำนวน 3 รางวัล ได้แก่ นายเติมศักดิ์
คงสำราญ นักวิชาการประมงชำนาญการ กรมประมง นางสาวสุภาภรณ์ ชัยพรศิริ เจ้าหน้าที่ระบบงานคอมพิวเตอร์ กรมวิชา
การเกษตร และนางสาวพรกมล เจริญบุญ เจ้าพนักงานธุรการชำนาญงาน กรมปศุสัตว์

 “ขอแสดงความยินดีแก่ผู้ที่ได้รับรางวัลทุกท่านที่ร่วมอุดหนุนสลากบำรุงสภากาชาดไทยของกระทรวงเกษตรฯ ในครั้งนี้ ซึ่งกระทรวงเกษตรฯ ได้ร่วมจัดกิจกรรมออกบูธ ณ สวนลุมพินี และพิมพ์สลากบำรุงสภากาชาดไทยขึ้น จำนวน 60,000 ฉบับ 130 รางวัล มูลค่ารวมกว่า 2 ล้านบาท โดยรายได้หลังหักค่าใช้จ่ายจะนำขึ้นทูลเกล้าฯ ถวาย โดยเสด็จพระราชกุศลต่อไป”
ปลัดเกษตรฯ กล่าว

